Bwrseriaethau Hyfforddi a Sgiliau 21/22

Cefnogi cyrff sydd yn cyflwyno ffilmiau Prydeinig, annibynnol a rhyngwladol i gynulleidfaoedd ar draws Ctymru a’r DU.

**Rhagor o Bobl, Rhagor o Leoedd, Rhagor o Ffilmiau**

Cipolwg:

* Cyllid: hyd at £500
* Ceisiadau: treiglo (4 wythnos cyn eich hyfforddiant)
* Ffenestr gweithgaredd: Ebrill 2021 – Mawrth 2022
* Nod: bwrseriaethau datblygiad proffesiynol i arddangoswyr.

**Cyflwyniad**Mae Canolfan Ffilm Cymru yn dathlu sinema. Rydym yn cefnogi cyrff sydd yn dangos ffilmiau i gynulleidfaoedd cyhoeddus, o wyliau ffilm, i gymdeithasau a chanolfannau celfyddyd cymysg. Nod y gronfa yma ydy cyflwyno’r gorau o ffilmiau Prydeinig, annibynnol a rhyngwladol i gynulleidfaoedd ar draws Cymru.

Rydym yn rhan o rwydwaith DU gyfan o wyth o ganolfannau a gyllidir gan y Loteri Cenedlaethol drwy Sefydlad Ffilm Prydeinig (BFI). Rydym yn ffurfio’r Rhwydwaith Cynulleidfa Ffilm (FAN) gyda Chapter wedi’i benodi fel y ‘Corff Arweiniol Canolfan Ffilm’ (FHLO) yng Nghymru.

Diben y bwrseriaeth yma ydy galluogi staff a gwirfoddolwyr mewn aelod gyrff i wella eu datblygiad proffesiynol er eu budd eu hunain, eu corff a’r rhwydwaith Canolfan ehangach. Y nod yn y pendraw ydy ehangu cynulleidfaoedd a rhoi hwb i ddewis ffilmiau.

Gydag adnoddau cyfyngedig ar gael ar gyfer hyfforddiant, ein nod ydy gwneud y mwyaf o fantais cefnogaeth wrth wneud penderfyniadau i gyllido. Meddwl am waddol eich gweithgaredd arfaethedig yn ogystal â datbygiad proffesiynol y cyfranogwyr. Er enghraifft, a fydd hyfforddiant yn datblygu gwybodaeth a sgiliau newydd y gellir eu rhannu neu eu defnyddio yn eich corff a/neu gyda’r rhwydwaith Canolfan ehangach?

[**Ewch i’n tudalennau cefnogaeth yma,**](https://canolfanffilmcymru.org/cy/cefnogaeth/) **neu am wybodaeth am ein gwaith hyd yn hyn edrychwch ar ein** [**uchafbwyntiau Canolfan Ffilm Cymru yma.**](https://canolfanffilmcymru.org/cy/amdanom-ni/)

Pwy sydd yn gallu gwneud cais?

* Aelodau staff a gwirfoddolwyr aelod gyrff Canolfan Ffilm Cymru.
* Fe fydd ymgeiswyr sydd heb dderbyn cefnogaeth o’r blaen drwy’r cynllun bwrseriaeth yn cael blaenoriaeth dros bobl sydd wedi derbyn cefnogaeth bwrseriaeth o’r blaen .

Enghreifftiau defnyddiol o ymgeiswyr llwyddiannus :

* Mynychodd Carys Haf Evans (Yr Egin) Gynhadledd arloesi mewn arddangos This Way Up yn Broadway, Nottingham. [Darllenwch Flog Carys yma.](https://filmhubwales.org/en/carys-haf-evans-blog-entry/)
* Mynychodd Yasmin Begum (Sinema Golau) Sea Change Women in Film Development lab gan Screen Argyll. [Darllenwch flogYasmin yma.](https://filmhubwales.org/en/yasmin-begam-blog-entry/)
* Fadhili Maghiya (Watch-Africa) - [Durban Film Festival](https://filmhubwales.org/en/support/fhw-bursary-support-recipients/). Mynychu i hyrwyddo amcanion rhaglennu a chysylltu gyda chydweithwyr

Rydym yn annhebygol o gefnogi:

* Rhywun sydd wedi derbyn bwrseriaeth o’r blaen i gymryd rhan yn yr un gweithgaredd fwy nag unwaith;
* Mwy nag un person fesul corff i gymryd rhan mewn cyfle neilltuol.
* Os ydych chi’n gallu cyflwyno achos cryf dros gefnogaeth yn yr amgylchiadau yma, fe fydd eich cais yn cael ei ystyried.

Ers 2013, mae Canolfan Ffilm Cymru wedi cefnogi’r sector arddangos Cymreig gyda 144 o fwrseriaethau ac rydym wedi cael dros 2,300 o ymgysylltiadua unigol gyda gwahanol weithdai, cymorthfeydd a digwyddiadau

Pa fath o weithgaredd y gall bwrseriaeth ei gefnogi?

Gall gweithgareddau gynnwys:

* Cyrsiau hyfforddi (technegol, rhaglennu, datblygiad busnes, codi arian
* Marchnata, amrywiaeth a chynhwysiant, AD, argyfwng hinsawdd etc.),
* Cynadleddau
* Cyfarfodydd,
* Gwyliau,
* Dangosiadau ac ymweliadau darganfod ffeithiau i gyrff eraill,

Enghreifftiau defnyddiol o gyrsiau:

* [Rhaglen codi arian cefyddydau](https://artsfundraising.org.uk/) a dyngarwch, sgiliau codi arian hanfodol,
* [ICO & BFI FAN’s Reach:](https://www.independentcinemaoffice.org.uk/course/reach-strategic-audience-development-online-course/) Datblygiad cynulleidfa strategol i arddangoswyr annibynnol.

[Gweler rhai enghreifftiau o fwrseriaethau a gefnogwyd o’r blaen yma.](https://filmhubwales.org/en/support/fhw-bursary-support-recipients/)

Efallai y bydd gennych ddiddordeb hefyd yn y mentrau canlynol:

* [Rhwydwaith Ffilm Hoyw](http://filmhubwales.org/projects/queer-film-network)
* [Cynulleidfaoedd ifanc FAN](https://filmlondon.org.uk/film-hub-london/fan-young-audiences)
* [Sinema cynhwysol](https://inclusivecinema.org/) (yn enwedig y canllaw Chwalu Anghyfartaledd Strwythurol yn eich Sinema)
* [Sinema cymunedol gwledig](https://canolfanffilmcymru.org/cy/adnoddau/)
* [Dyddiau rhagddangos ffilmiau Cymreig](https://filmhubwales.org/en/projects/welsh-film-preview-days/) (gwylio ffilmiau Cymreig cyn eu rhyddhau gydag arddangowyr eraill)
* [Sinema i Bawb a Chanolfan Ffilm Cymru Cynllun llogi offer](https://filmhubwales.org/en/support/cinema-for-all-equipment-hire/)
* [Cynllun cyngor a phrofiad](http://www.advicesessions.com/) (cymorth ar amrediad o bynciau gan arbenigwyr).
* [Rhwydwaith Gŵyl Ieuenctid Cymru](https://filmhubwales.org/en/projects/wales-youth-festival-network/)

**Am faint y gallaf wneud cais?**

* Gall bwrseriaeth dalu am ffioedd, coostau teithio a llety
* Mae bwrseriaethau rhwng £50 a £500 ar gael, hyd at uchafswm o 100% ffioedd a 50% teithio a llety.
* Mae galw mawr am arian bwrseriaeth felly gwnewch gais os gwelwch yn dda dim ond am y swm rydych chi ei angen.

**Sut i wneud cais**

* Gellir gwneud cyflwyniadau ar sail treigl (heb ddyddiad cau penodol) ond dydyn ni ddim yn derbyn ôl-gyflwyniadau.
* Fe ddylech gyflwyno eich cais bwrseriaeth o leiaf bedair wythnos cyn i’r gweithgaredd ddigwydd
* Gallwn ystyried eich cais o fewn amserlen fyrrach ond dylech ysgrifennu atom ar wahân yn gofyn am ein cyngor ar hyn cyn i chi ei gyflwyno
* Rhaid i hyfforddiant ddigwydd o fewn y flwyddyn ariannol berthnasol a rhaid ei gwblhau erbyn Mawrth 2022.

Gwneud penderfyniad

* Fe fydd penderfyniadau ar ddyrannu cyllid bwrseriaeth yn cael ei wneud gan uwch aelod o staff Canolfan Ffilm Cymru.
* Cofiwch bod y galw am fwrseriaethau yn fwy na’r adnoddau sydd ar gael ac felly ni fyddwn bob amser yn gallu cynnig cefnogaeth i bawb neu i’r lefel y gofynnwyd amdano.
* Fe fyddwn yn rhoi blaenoriaeth i’r ceisiadau hynny sydd agosaf at ein blaenoriaethau.

Blaenoriaethau ar gyfer cefnogaeth

a) Cyfeiriwch at [ein blaneoriaethau i Ganolfan Ffilm Cymru yma.](https://canolfanffilmcymru.org/cy/cefnogaeth/gwneud-cais-am-fwrseriaeth-hyfforddi/)

b) Fe fyddwn hefyd yn blaenoriaethu cefnogaeth i bresenoldeb mewn digwyddiadau/hyfforddiant yn ôl [blaenoriaethau 2022 BFI](https://www.bfi.org.uk/strategy-policy/policy-statements/bfi2022):

* Cynulleidfaoedd ifanc,
* Cynulleidfaoedd amrywiol ac wedi’u tanwasanaethu,
* Treftadaeth Sgrin,
* Gwneud y mwyaf o ddewis cynulleidfa a dyfnhau ymgysylltiad diwylliannol

c) Rydym hefyd eisiau defnyddio ein Cynllun Bwrseriaeth i gefnogi [Safonau Amrywiaeth BFI](https://www.bfi.org.uk/inclusion-film-industry/bfi-diversity-standards) drwy:

* Galluogi pobl/cyrff o gymunedau lleiafrifol i gael mynediad i hyfforddiant a chyfleoedd datblygiad proffesiynol;
* Ehangu amrediad y ffilmiau sydd ar gael i gynulleidfaoedd gyda straeon, castiau, criw a lleoedd amrywiol yn cael eu darluno;
* Hyrwyddo hyfforddiant a chyfleoedd datblygiad proffesiynol a fydd yn helpu i ddatblygu cynulleidfaoedd sydd wedi eu tanwasanaethu neu sydd yn ddifreintiedif (yn cynnwys dulliau o wella mynediad i gynulleidfaoedd anabl)

d) Fe fyddwn yn blaenoriaethu presenoldeb mewn gweithgareddau sydd yn cyfrannu at y byd bywiog yn y DU o wyliau ffilm, digwyddiadau dangos, cynadleddau a chyfleoedd hyfforddi.

* Trefnir llawer o’r rhain gan aelodau FAN, gan roi cyfleoedd gwych i ddysgu, codi proffil a chreu perthnasoedd.

e) Mae gwetth cyhoeddus clir o’n buddsoddiad yn bwysig gan fod cyllid FAN yn dod o achosion da y Loteri Cenedlaethol.

* Fe fyddwn yn rhoi blaenoriaeth i geisiadau a gredwn sydd yn cynnig y gwerth gorau am arian.

Cynaliadwydd Amgylcheddol

Rydym yn ymrwymedig i leihau effaith amgylcheddol y gwaith a gefnogwn ac rydym yn gofyn i bawb sydd yn derbyn cyllid i wneud yr hyn a allant i gyfrannu at y nod yma.  
  
Fel rhan o’ch cais, gofynnir i chi pa fesurau y gallech eu cymryd i gadw effaith amgylcheddol eich prosiect i’r lleiaf.  
  
Mae rhai enghreifftiau ysbrydoledig o arddangoswyr sydd yn gwneud gwaith yn y maes yma yn cynnwys Scott Cinemas, HOME, Curzon and Depot. Mae gennym hefyd restr o adnoddau ar ein gwefan, yn cynnwys [ICO Greening Your Cinema Toolkit](https://filmhubwales.org/en/ico-green-cinema-toolkit/).

Ailgadarnhau

Y cyflwyniadau cryfaf fydd y rhai sydd ym marn FHLO yn amlwg yn sefydlu–

* Cydweddiad strategol gyda blaenoriaethau BFI2022 a’r Ganolfan;
* Cefogaeth i Safonau Amrywiaeth BFI;
* Y manteision a’r gwaddol penodol i’ch corff ac i’r rhwydwaith Canolfan ehangach
* Gwerth am arian;
* Cynaliadwyedd amgylcheddol.

Gwerthusiadau a thaliadau

* Cadwch y derbynebau gwrieddiol gan fod rhaid eu darparu ar gyfer yr holl gostau.
* Telir costau yn dilyn cwblhau’r ffurflen gwerthusiad bwrseriaeth a blog. Efallai y byddwn yn cyhoeddi’r blog i rannu gwybodaeth ddefnyddiol a hyrwyddo arfer gorau.
* Cyhoeddir a rhennir adroddiadau yn ddienw, oni bai eich bod yn rhoi caniatad i’ch enw a manylion eich corff gael eu rhannu i’r union ddiben yma.

**Camau Nesaf**Os hoffech drafod bwrseriaeth potensial gyda Chanolfan Ffilm Cymru cyn gwneud cais, cysylltwch os gwelwch yn dda gyda:

* Lisa Nesbitt, Swyddog Datblygu - [lisa@filmhubwales.org](mailto:lisa@filmhubwales.org) / 02920 311067

# **Cyllid arall sydd ar gael**

Mae Canolfan Ffilm Cymru yn cynnig cyfleoedd drwy gydol y flwyddyn ar gyfer gweithgaredd arddangos annibynnol yng Nghymru. Rydym yn cynnig dau faes o gyllid ar draws ‘hyfforddiant a sgiliau’ a ‘chynulleidfaoedd’. Gall aelodau wneud cais i’r canlynol:

## **Cynulleidfaoedd:**

* [Cronfa Arddangos Ffilm (CAFf)](https://canolfanffilmcymru.org/cy/cefnogaeth/gronfa-gaff)
* [Pot cynnig CAFf](https://canolfanffilmcymru.org/cy/cefnogaeth/potiau-cynnig/)
* [Gwnaethpwyd yng Nghymru](https://canolfanffilmcymru.org/cy/cefnogaeth/gwnaethpwyd-yng-nghymru/) (dylid gwneud ceisiadau i CAFf)
* [Ffilmiau newydd](https://canolfanffilmcymru.org/cy/cefnogaeth/cefnogaeth-fan-ar-gyfer-cyhoeddiadau-ffilm-newydd/)

## **Hyfforddiant a Sgiliau:**

* [Bwrseriaethau](https://canolfanffilmcymru.org/cy/cefnogaeth/gwneud-cais-am-fwrseriaeth-hyfforddi/)

Rydym hefyd yn cynnig digwyddiadau rhwydweithio, cyrsiau hyfforddi, cymorth marchnata, newyddion ffilm a chyfle i gymryd rhan mewn [tymhorau ffilm cenedlaethol fel Film Feels.](https://filmhubwales.org/en/support/film-feels/)

## **Dim yn aelod o Ganolfan Ffilm Cymru?**

Mae ein haelodaeth am ddim i gyrff cymwys ac mae’n cynnig mynediad i’n hamrediad o gyllid, cefnogaeth a manteision. [Darllenwch ein canllawiau i aelodau ac ymunwch yma.](https://canolfanffilmcymru.org/cy/ymaelodwch/)